  Наталья Тетерина Туннэ, 3-тӥ куарусёнэ, Ижкарысь Чеберлыко киужъёсъя элькун юртын «Шудо кузпалъёс» адӟытон усьтӥськиз. Кызьы шуиз ивортодэтъя «Удмуртия» агентстволы возьматонлэн кичӧлтӥсез, ужъюртысь чеберлыко киужъёсты азинтонъя но вӧлмытонъя ёзэтлэн кивалтӥсез Наталья Прокопьева, татын быдэс элькунысь кибашлыосын лэсьтэм вашкала сям-йылолъёслы тупась арбериос но туала улонлы тупатэм синпельёс возьматэмын.  Тани миндэръёс сыӵе традиционной тема, сюанэ традиционно кузьмало. Миндэръёс ӵапак кыкен, одӥген сое уг кузьмало. <…> Со сяна, традиционной элементъёсты кутыса, туала нуналлы тупатэм арбериос - тани мунёос, шуом. Учкиды ке, татын милям вань куинь пар мунёос, котькудӥзлэн сумкаез вань – карез. <…> Соос одно ик кинэ ке но тӥледлы тодмодэс тодады вайыто кадь. Солэн вань серемес моментэз но, чебер но со, синпельлы но кадь тупа. Сыӵе кузьымез басьтӥд ке, одно сое кыӵе ке адӟиськись интые пуктэм потэ, куноослы, тодмоосыдлы возьматэм потэ Наталья Прокопьева, Удмуртиысь чеберлыко киужъёсъя юртысь ёзэтлэн кивалтӥсезСолэн кылъёсызъя, та дыре сюанлэн кыкетӥ нуналэзлы егит кузпалъёс парен дӥсь вурыто. Вашкала дэремысь куд-ог люкетъёссэ басьтыса, туала улонын нуллоно кадь дӥсь пӧрме. Татын тросгес сыӵе дӥськутъёс, шуом, соос копак куэмын ӧвӧл, элементъёсыз кыӵе ке традиционной. Яке берло дырегес нуллӥськись дӥсьёс, но тодмо кытысез солэн. Со туж ӟечлыко, туж чебер лэсьтэмын - пужыятэмез но, куэмез но, лавкаысь басьтэм басмаосыз но туж малпаса, тупатыса быръемын Наталья Прокопьева, Удмуртиысь чеберлыко киужъёсъя центрысь ёзэтлэн кивалтӥсез «Шудо кузпалъёс» адӟытон 9 фото Радъясь верамъя, пиосмуртлэн но кышномуртлэн огазеяськемзылы сӥзем темаен соос кемалась ужало ни. «Нырысь ик милям вал туж бадӟым проектъёс сюанэн герӟаськемын. Соку ми сыӵе срез лэсьтыса, валамы, сюанъёслы юри тупатэм кузьымъёс кулэ шуыса, ӵапак кузэн-кузэн, парен-парен – сыӵе принципен соос мед луозы. Со малпанэз азьланьтыса, ми таӵе адӟытонэ вуим», — шуэ Наталья Прокопьева. Чеберлыко киужъёсъя элькун юртысь ёзэтэн кивалтӥсь пусъе, али егитъёс удмурт лулчеберет пала берытско, сюанзэс но удмурт сям-йылолъёсъя ортчытыны тыршо. Асьме удмурт калык ассэ кызьы ке идентифицировать карыны турттэ, аслэсьтыз удмурт луэмзэ возьматэмез потэ. Удмурт луэмзэ гинэ ӧвӧл, возьматэмез потэ, кыӵе со выжыысь, кин солэн бӧлякез. Мыным потэ, со туж али шӧдӥське Наталья Прокопьева, Удмуртиысь чеберлыко киужъёсъя юртысь ёзэтлэн кивалтӥсезВатсалом, «Шудо кузпалъёс» адӟытон Чеберлыко киужъёсъя элькун юртын 28-тӥ куарусёнозь ужалоз. Тегъёс: Лулчеберет Ижкар Удмуртия киуж  